Anemeye å virûsse des poyons

L' anemeye å virûsse des poyons, c' est ene maladeye k' acsût les poyons d' poytreye dins les cwénze prumîs djoûs d' leu veye, cwand les poyes meres n' ont nén rescontré cisse maladeye la, ni esse eploctêyes disconte.

 Cåzmint 
Li må est cåzé pa on virûsse del famile des circovirûsses (virûsses å SDN nén ravôtyîs).

 Minêyolodjeye 
Si les poyetes ki vont divni mere ås poyons ont stî aclevêyes dins ene cinse aclevrece aschouwêye di tos les microbes (avou loumire et vintilaedje årtificiels), ele n' åront nén rescontré l' virûsse di leu djonnesse. Cwand ele pasnut dins les cinses di ponaedje, ele rascråwèt l' adjint malårdiveus å moumint k' ele vont ponre leus prumîs oûs. Zeles n' ont rén, mins les oûs sont acsûs do virûsse, et les poyons k' endè vont disclôre mostrer l' maladeye do 12inme å 17inme djoû d' leu veye.Live veterinaire Merck so les fis

C' est possibe eto ki les poyons ki n' ont nou anticoir del mame soeyexhe epestiferés li prumire samwinne di leu veye. Après, les poyons sont edurants, apus k' i soeyénxhe eto acsûts pa ene ôte maladeye ki rabaxhe les disfinses do coir, come li boursite å virûsse.

 Senes del maladeye 
Les poyons sont peneus, bladjots, et n' nén magnî. Les aiyes sont bleuses. L' ematocrite est dizo les 27 åcint (normålmint dins les 40 åcint).

Å pus sovint, gn årè nou sene bén clair del maladeye, mins les poyons ni vont nén bén responde ås vaccinaedjes, aprume disconte li fåsse pesse des oujheas.sorlon on conferincî del societé Lohmann.

 Espaitchance 
Dins les poytreye di mames ås poyons ki les poyetes sont-st aclevêyes aschouwêyes did tot, on ls eploctêyrè divant k' ene ni ponénxhe (del 16inme al 20inme samwinne).

Cwand gn a nou vaccén dins l' payis, on pout aminer di l' ansene d' ene rascråwêye cinse eviè les cinses des poyetes parintreces, po k' ele si vaccinexhe naturelmint.Live veterinaire Merck so les fis, come cial ådzeu Mins on riskêye eto d' elzî aminer des ôtes maladeyes.

 Sourdant 

Categoreye:Maladeyes des poyes
Categoreye:Maladeyes ås virûsses des biesses